Diari Oficial de la Generalitat Valenciana


Sumari del DOGV 3932, del 05-02-2001 (2001/366)

Informació pública del programa per al desenvolupament de l'actuació integrada amb redelimitació de la unitat d'execució UA-16 del PGOU, en UA 16-1 i UA 16-2, i el desenvolupament de la unitat d'actuació número 16-1 amb avantprojecte d'urbanització.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/366


Organisme emissor
:   Ajuntament de Sagunt

Tipus de document
:   Anunci

Informació pública del programa per al desenvolupament de l'actuació integrada amb redelimitació de la unitat d'execució UA-16 del PGOU, en UA 16-1 i UA 16-2, i el desenvolupament de la unitat d'actuació número 16-1 amb avantprojecte d'urbanització. [2001/A366]
  
Faig saber per aquest anunci que l'alcalde president, fent ús de les atribucions que li confereix la llei, ha dictat amb data 20 de desembre de 2000 la següent
  
Resolució de l'Alcaldia:
  
Vist que amb data 6 de setembre de 2000, número de registre d'entrada 11.963, el senyor Vicente Almenar Peñalva, com a administrador únic de la mercantil Alurbyprom, SL, va presentar el programa per al desenvolupament de l'actuació integrada amb redelimitació de la unitat d'execució 16 del Pla General d'Ordenació Urbana (PGOU) de Sagunt, en la unitat d'actuació 16-1 i la unitat d'actuació 16-2; i de desenvolupament de la unitat d'actuació número 16-1 amb avantprojecte d'urbanització.
  
Vist que l'Oficina Tècnica d'Urbanisme ha emés un informe sobre la documentació de l'alternativa tècnica, en data 25 de setembre de 2000, de la manera següent:
  
1. Remodelació de la unitat.
  
Es proposa la divisió de la unitat, que, tal com s'assenyala en el Pla General d'Ordenació Urbana és discontínua, modificant-la en dues unitats autònomes, coincidents precisament amb aquests perímetres aïllats entre si. Els paràmetres bàsics de densitat, àrea de repartiment, zonificació i espais públics restaran inalterables.
  
Aquest supòsit està previst en la D. A. tercera del PGOU:
  
3a La delimitació de les unitats d'actuació previstes en aquest pla podria ser susceptible de modificació per raons d'operativitat, sempre que resulte beneficiat l'interés general. També pot dur-se a terme aquest fet tot aplicant detalladament la Llei de Reforma (L 8/1990), en qualsevol dels moments que en siguen susceptibles: revisió de programa, adaptació exhaustiva prevista en Ep. seté d'aquestes disposicions.
  
La raó objectiva en aquest cas és l'operativitat, a més de suposar objectivament una millora en completar la urbanització a la zona sud del barri dels Metalls.
  
S'emet un informe favorable sobre la proposta de redelimitació. No obstant això, cal fer constar que la divisió comporta una variació en la repercussió de costos d'urbanització. Prenent com a base estimativa uns preus unitaris de vials (8.000 PTA/m2) i zones verdes (3.000 PTA/m2):
  
Com pot apreciar-se, hi ha una diferència de 97,90 PTA/m2/T entre desenvolupar la unitat original o la 16.2.
  
2. Avantprojecte d'urbanització.
  
Quant a aquest apartat, cal dir que el disseny s'ajusta al que disposa el Pla General.
  
Respecte de la qualitat i adequació dels materials, l'informe sobre aquest criteri s'ha de basar en el que determinen les oficines supervisores de projectes.
  
3. Reparcel·lació.
  
En tractar-se de propietari únic, no es presenta cap projecte.
  
Sobre l'avantprojecte d'urbanització, cal dir:
  
Vist que en data 11 de desembre de 2000, l'arquitecte de supervisió d'obra urbanitzadora emet l'informe següent:
  
Examinat l'avantprojecte esmentat i analitzats els informes sectorials complementaris que s'hi ha emés, s'informa:
  
Que atesa la simplicitat de l'actuació i els seus condicionants concrets de propietari únic i àmbit reduït, i per tant «identificable i llegible», tant en el contingut exigible per als avantprojectes segons l'article 29.4 (article 32.b de la LRAU), com en el compliment dels objectius imprescindibles dels programes (article 30 LRAU), que amb les concrecions d'aquest informe garanteix els drets a tercers.
  
És per això que no hi ha cap inconvenient tècnic perquè prosseguisca la tramitació d'aquest programa d'actuació integrada (PAI) per a la seua adjudicació. El projecte d'execució de les obres urbanitzadores que s'ha de tramitar, a més d'haver de complir l'article 34 de la LRAU i el capítol V del Reglament de Planejament, haurà d'introduir les determinacions que a continuació s'exposen:
  
a) Aportar l'alçament taquimètric de la infraestructura i edificació existent i projectada en tràmit, en l'àmbit suficientment ampli i d'una concreció adequada que justifique les propostes d'integració incloses en el PAI, tant referents a rasants, com a tipus de vials i proveïments (xarxes de sanejament, pluvials, aigua, enllumenat públic i per a entitats subministradores), que es formulen, amb especial concreció, per als carrers limítrofs que justifiquen que la solució adoptada no minva ni desequilibra el nivell de qualitat, quantitat o capacitat de servei existent o desitjable.
  
Tot això amb la definició de les bases de replanteig amb coordenades absolutes, delimitant, tant el perímetre de l'actuació, com la parcel·la que en resulte, per a disposar d'arguments que justifiquen la coincidència amb les zones consolidades i poder efectuar-ne el replanteig.
  
b) El paquet de terreny ferm serà de 10 centímetres de MBC més 25 centímetres de saorra artificial, sobre 25 centímetres de saorra natural sobre l'esplanada E-2 justificada, així com que les referències de compactació per a les capes granulars s'establiran respecte del proctor modificat i s'ubicaran rampes de discapacitats en ambdós extrems de la vorera.
  
c) Per a la xarxa de subministrament d'aigua, a més de justificar-se les dimensions de la instal·lació, caldrà afegir-hi un hidrant soterrat de protecció contra incendis, de 80 mil·límetres de diàmetre, la canonada haurà de discórrer per una vorera si tècnicament és possible i definir el material que cal utilitzar per a la canonada de la xarxa i el corresponent a les vàlvules, arquetes de registre, protecció de la canonada i rebliment de rases, etc.
  
d) Per a la xarxa de clavegueram, a més de justificar-se les dimensions de la instal·lació, caldrà definir tant els elements complementaris de la xarxa (pous de registre, embornals, etc.), com els materials que s'han d'utilitzar per a la protecció de les canonades i rebliments de les rases, i concretar, a fi d'unificar els materials i anul·lar la contradicció existent entre la memòria els plànols, quin és el material de les canonades, que considerem que deu ser de PVC, corrugat amb juntes de goma, amb una rigidesa de circumferència de 8 KN/m2.
  
e) Per a l'enllumenat públic, a més d'especificar en la solució els nivells aconseguits segons el carrer, tipus de canalització (profunditats en encreuaments, nombre de tubs i tipus previst, situació d'arquetes), punt d'enganxament a xarxa actual, actuacions sobre el quadre existent i ubicació d'aquest en el cas d'instal·lar-se'n un de nou, caldrà realitzar la distribució d'una forma simètrica, que aconseguisca una uniformitat correcta igual o superior a 0,40, havent-se de centrar les columnes amb les ja distribuïdes a l'altre costat del carrer de Migjorn i als carrers de la Plata i Mercuri.
  
f) Per al subministrament elèctric, caldrà, a més, avaluar la càrrega elèctrica que comportaran les futures construccions de la zona, justificar la proposta de proveïment des del centre de transformació existent i definir el tipus de distribució prevista per a l'alimentació de l'aigua, aclarint si la seua previsió és de mitjana o baixa tensió, així com el cable que cal utilitzar, característiques d'arquetes, canalitzacions, etc.
  
Atés que el programa d'actuació integrada ha d'ajustar-se en el seu tràmit al que disposen els articles 32, 44 i 46 de la Llei Reguladora de l'Activitat Urbanística.
  
Atés que l'article 46.3 de la llei estableix que els programes d'actuació integrada han de sotmetre's al tràmit d'informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular al·legacions, proposicions juridicoeconòmiques en competència i alternatives tècniques, no és preceptiva la notificació formal i individual als propietaris afectats, però, abans de la publicació de l'edicte, caldrà remetre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de l'última publicació de l'edicte. Qualsevol persona interessada podrà comparéixer a l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si pertoca, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la LRAU.
  
D'una altra banda, es fa saber que, durant el període de cinc dies, comptadors a partir del venciment del termini anterior, podran presentar-se les propostes juridicoeconòmiques; llevat que, durant els 10 dies d'informació pública, alguna persona es comprometa a presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se unint les seus proposicions.
  
En vista de tot el que s'ha dit adés, resolc:
  
Primer
  
Sotmetre al tràmit d'informació pública, en els termes, formes i terminis que s'arrepleguen en l'anterior atés, el programa d'actuació integrada de la unitat d'actuació número 16-1, de propietari únic, resultat de la redelimitació de la unitat d'execució número 16 en les unitats 16-1 i 16-2; que inclou una cèdula d'urbanització i avantprojecte d'urbanització.
  
Segon
  
A fi de poder ajustar la petita diferència que es produeix amb motiu de la divisió de la unitat 16, en la unitat d'execució 16-1 i 16-2, quant a les càrregues d'urbanització, i que segons el quadre del tècnic municipal, efectuat sobre unes premisses de costos d'urbanització de 8.000 pessetes per a vials, i 3.000 per a les zones verdes, cosa que significa una diferència de 97,90 pessetes m2/T, el projecte de reparcel·lació ha d'incloure aquesta diferència, calculada sobre els preus reals que resulten de l'aprovació i adjudicació del programa, i la seua repercussió a cada un dels propietaris de la unitat d'execució 16-2, proporcionalment a les superfícies de les finques afectades per aquesta, per a poder procedir a la liquidació de la dita diferència, amb independència que, posteriorment, calguera la regularització d'aquestes quan es desenvolupe la unitat d'execució número 16-2.
  
El pagament de les diferències es durà a terme abans de la liquidació de costes per obres d'urbanització de la unitat d'execució 16-1.